Ved ottetiden onsdag morgen blev den stærkt trafikerede Th. Saursvej i Aalborg spærret på grund af et trafikuheld.

Uheldet skete, da en bilist ikke holdt stor nok afstand til en forankørende. Den første bilist bremsede op for en fodgænger og det nåede den bagvedkørende ikke at reagere på. Kvinden i den forreste bil blev efterfølgende kørt til traumecentret på Aalborg Universitetshospital med en mistanke om piskesmæld, oplyser vagtchef ved Nordjyllands Politi, Mogens Hougesen til tv2nord.dk. Uheldet betød at den stærkt trafikerede Th. Saursvej en overgang var spærret i begge retninger.